Simbahku putri mbiyèn ceritané ana udan awu nèng tanah Jawa. Lah, aku iki ya nggumun banget kok ana udan awu. Nèng Suriname cilikané aku nganti sepréné yen udan iku udan banyu saka langit, saka nduwur. Lah saiki yèn aku kèlingan ceritané simbahku iku aku ya mèsam-mèsem thok. Sababé aku saiki dunung apa tegesé udan awu iku. Lah terus tak-golèki nèng kartu geograpis apa kar geograpis iku bawah ngendi ta désa Banyuweneng iku nèng Jawa Tengah. Saiki aku dunung. Nèng kana iku ana gunung Merapi lan Merbabu. Gunung Merapi iku sok-sok njeblos, terusé ana udan awu. Owalah mbah olèhé panjenengan nyerita udan awu kok malah dadèkaké pikirané putuné panjenengan. Ya, ning ora apa-apa, simbah.